
საქართველოს იუსტიციის მინისტრის
ბრძანება №124

2009 წლის 6 ივლისი 
ქ. თბილისი
,,საქართველოს იუსტიციის სამინისტროს ადმინისტრაციის (დეპარტამენტის) დებულების დამტკიცების შესახებ“ საქართველოს იუსტიციის მინისტრის 2008 წლის 17 მარტის №70 ბრძანებაში დამატებების შეტანის შესახებ

,,ნორმატიული აქტების შესახებ“ საქართველოს კანონის 36-ე მუხლისა და ,,საქართველოს იუსტიციის სამინისტროს დებულების დამტკიცების შესახებ“ საქართველოს პრეზიდენტის 2008 წლის 7 ნოემბრის №541 ბრძანებულებით დამტკიცებული დებულების მე-5 მუხლის მე-2 პუნქტის ,,კ“ ქვეპუნქტის შესაბამისად, ვბრძანებ:
მუხლი 1. ,,საქართველოს იუსტიციის სამინისტროს ადმინისტრაციის (დეპარტამენტის) დებულების დამტკიცების შესახებ“ საქართველოს იუსტიციის მინისტრის 2008 წლის 17 მარტის №70 ბრძანებით (სსმ III, 2008 წ., №40, მუხ. 464) დამტკიცებულ დებულებაში შეტანილ იქნეს შემდეგი დამატებები: 

1. მე-6 მუხლს დაემატოს შემდეგი რედაქციის ,,ბ1“ ქვეპუნქტი:

,,ბ1) სამინისტროს ცენტრალური აპარატის მოსამსახურეთა კვალიფიკაციის ამაღლების მიზნით სხვადასხვა თემაზე სემინარების ორგანიზება, მოსამსახურეთა ტრენინგი, კომპეტენციის ფარგლებში საერთაშორისო ორგანიზაციებთან და საერთაშორისო ექსპერტებთან თანამშრომლობა.“.

2. მე-7 მუხლს დაემატოს შემდეგი რედაქციის ,,ვ1“ ქვეპუნქტი:

,,ვ1) სამინისტროს ცენტრალური აპარატის მოსამსახურეთა მომზადება-გადამზადება კვალიფიკაციის ამაღლების მიზნით, მოსამსახურეთა ტრეინინგი, სხვადასხვა თემაზე სემინარების ორგანიზება, კომპეტენციის ფარგლებში საერთაშორისო ორგანიზაციებთან და საერთაშორისო ექსპერტებთან თანამშრომლობა.“.

3. მე-14 მუხლის პირველ პუნქტს დაემატოს ,,გ1“ ქვეპუნქტი:

,,გ1) ადმინისტრაციის მრჩევლები;“.

მუხლი 2. ბრძანება ამოქმედდეს გამოქვეყნებისთანავე.

ზ. ადეიშვილი

